ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 219.63 करोड़ टीके लगाए जा चुके हैं
बीते चौबीस घंटों में 25,433 टीके लगाए गए
भारत में सक्रिय मरीजों की संख्या 17,912 है
सक्रिय मामलों की दर 0.04 प्रतिशत है
स्वस्थ होने की वर्तमान दर 98.78 प्रतिशत है
बीते चौबीस घंटों में 1,723 लोग स्वस्थ हुए,अब तक स्वस्थ हुए कुल लोगों की संख्या 4,41,06,656 है
पिछले 24 घंटों में 1,326 नए मामले सामने आए
दैनिक सक्रिय मामलों की दर 1.59 प्रतिशत है
साप्ताहिक सक्रिय मामलों की दर 1.08 प्रतिशत है
अब तक 90.09 करोड़ जांच की जा चुकी हैं,बीते चौबीस घंटों में 83,167 जांच की गई
सूचना और प्रसारण मंत्रालय
आईसीसीआर 03 और 04 मई, 2022 को भारतीय सिनेमा और सॉफ्ट पावर पर दो-दिवसीय संगोष्ठी आयोजित करेगी
भारतीय सांस्कृतिक संबंध परिषद   और फ्लेम यूनिवर्सिटी की ओर से 03 और 04 मई, 2022 को भारतीय सिनेमा एवं सॉफ्ट पावर पर दो-दिवसीय सेमिनार का आयोजन किया जा रहा है। मुंबई में एक पत्रकार सम्मेलन को संबोधित करते हुए, आईसीसीआर के अध्यक्ष और सांसद डॉ. विनय सहस्रबुद्धे ने कहा कि संगोष्ठी का उद्देश्य भारतीय सिनेमा और अंतर्राष्ट्रीय संबंधों के पेशेवरों और विद्वानों को समकालीन समय में इस अत्यंत महत्वपूर्ण विषय पर विचार-विमर्श करने तथा चर्चा करने के लिए एक साथ लाना है।
महाराष्ट्र के राज्यपाल श्री भगत सिंह कोश्यारी और अनुभवी फिल्म निर्माता शेखर कपूर संगोष्ठी का उद्घाटन करेंगे। सूचना एवं प्रसारण मंत्री श्री अनुराग ठाकुर समापन सत्र की अध्यक्षता करेंगे। इस अवसर पर प्रसिद्ध गीतकार श्री प्रसून जोशी भी उपस्थित रहेंगे।
फ्लेम यूनिवर्सिटी के एसोसिएट प्रोफेसर श्री युगांक गोयल और आईसीसीआर की सलाहकार समिति के सदस्य श्री विनोद पवार भी पत्रकार सम्मेलन में उपस्थित थे।
संगोष्ठी की पृष्ठभूमि
भारतीय सिनेमा की व्यापक पहुंच में भारत के प्रति सांस्कृतिक संवेदनशीलता विकसित करने की क्षमता है। भारतीय समुदाय के लगातार बढ़ते आकार के साथ सूचना प्रौद्योगिकी का उदय यह संकेत करता है कि विदेशों में भारतीय सिनेमा के प्रभाव को मापने और समझने की खूबी है। सिनेमा धीरे-धीरे कई देशों में लोगों और सरकारों की सोच को अधिक प्रभावित करने और गैर-भौतिक पूंजी बनाने के लिए एक महत्वपूर्ण माध्यम बनता जा रहा है।
संगोष्ठी में निम्नलिखित सत्र होने वाले हैं:
- सिनेमाई उपनिवेशवाद : पश्चिमी लेंस के माध्यम से वैश्विक और भारतीय सिनेमा
- विदेशों में भारत के विचार के बारे में जागरूकता फैलाने के लिए एक माध्यम के रूप में
- भारतीय सिनेमा
- भारतीय सिनेमाई संगीत का वैश्विक प्रभाव
- क्षेत्रीय सिनेमा और उसका वैश्विक प्रभाव
- विदेशी दर्शकों और उन्नत प्रौद्योगिकी के साथ भारतीय सिनेमा का जुड़ाव
पंजीकरण के लिए, यहां क्लिक करें Seminar on "Indian Cinema & Soft Power": Registration Form
नागरिक उड्डयन मंत्रालय
भारत और न्यूजीलैंड ने नागर विमानन में सहयोग को बढ़ावा देने के लिए समझौता ज्ञापन पर हस्ताक्षर किए
समझौता ज्ञापन में नए मार्गों का शेड्यूलिंग, कोड शेयर सेवाएं, यातायात अधिकार और क्षमता पात्रता शामिल हैं
भारत सरकार और न्यूजीलैंड सरकार ने नागर विमानन में सहयोग को बढ़ावा देने के लिए एक समझौता ज्ञापन  पर हस्ताक्षर किए हैं। इसमें नए मार्गों का शेड्यूलिंग, कोड शेयर सेवाएं, यातायात अधिकार और क्षमता पात्रता शामिल होगी।
इस समझौता ज्ञापन पर नागरिक उड्डयन मंत्रालय के सचिव श्री राजीव बंसल और न्यूजीलैंड के उच्चायुक्त श्री डेविड पाइन ने नागर विमानन मंत्री श्री ज्योतिरादित्य एम. सिंधिया और व्यापार तथा न्यूजीलैंड के व्यापार एवं निर्यात विकास, कृषि, जैव सुरक्षा, भूमि सूचना और ग्रामीण समुदाय मंत्री श्री डेमियन ओ’ कुन्नूर की उपस्थिति में हस्ताक्षर किए।
1 मई, 2016 को ऑकलैंड में न्यूजीलैंड और भारत के बीच एक हवाई सेवा समझौते पर हस्ताक्षर किए गए थे। न्यूजीलैंड सरकार और भारत सरकार ने दोनों देशों के बीच विमान सेवा से संबंधित विद्यमान व्यवस्थाओं की समीक्षा की है। आज हस्ताक्षरित समझौता ज्ञापन से दोनों देशों के बीच नागर विमानन में द्विपक्षीय संबंधों को और बढ़ावा मिलने की उम्मीद है।
समझौता ज्ञापन के अनुसार, न्यूजीलैंड की निर्धारित एयरलाइन  भारत में छह बिंदुओं, अर्थात् नई दिल्ली, मुंबई, बेंगलुरु, चेन्नई, हैदराबाद और कोलकाता से तीसरे और चौथे फ्रीडम ट्रैफिक अधिकारों के साथ किसी भी प्रकार के विमान के साथ कितनी भी सेवाएं संचालित कर सकती हैं।
इस अवसर पर श्री ज्योतिरादित्य सिंधिया ने कहा कि आज भारत और न्यूजीलैंड के बीच नागर विमानन हवाई सेवाओं के लिए महत्वपूर्ण दिन है। हमने एक समझौता ज्ञापन पर हस्ताक्षर किए हैं जिसने हमारे दोनों देशों के बीच हवाई परिवहन को आगे बढ़ाने की संभावनाओं को खोल दिया है। मुक्त आकाश नीति लागू की गई है। कॉल की संख्या बढ़ा दी गई है। हमने मध्यवर्ती अंक भी बढ़ाए हैं।
भारत की निर्धारित एयरलाइन ऑकलैंड, वेलिंगटन, क्राइस्टचर्च और न्यूजीलैंड में तीन और स्थानों से तीसरे और चौथे फ्रीडम ट्रैफिक अधिकारों के साथ किसी भी प्रकार के विमान के साथ कितनी भी सेवाएं संचालित कर सकती हैं, जिन्हें भारत गणराज्य की सरकार द्वारा नामित किया जाएगा।
दोनों पक्षों की निर्धारित एयरलाइनें किसी भी प्रकार के विमान के साथ किसी भी प्रकार की सभी कार्गो सेवाओं का संचालन कर सकती हैं, जिसमें किसी भी मध्यवर्ती बिंदु के माध्यम से और मार्ग अनुसूची में निर्दिष्ट बिंदुओं की परवाह किए बिना किसी भी बिंदु  से किसी भी बिंदु तक दूसरे पक्ष के क्षेत्र में तीसरे, चौथे और पांचवें फ्रीडम ट्रैफिक अधिकार हैं।
इस्पात मंत्रालय
इस्पात मंत्रालय ने राष्ट्रीय धातु विज्ञानी पुरस्कार-2023 के लिए उद्योग और अनुसंधान एवं शिक्षा जगत से जुड़े व्यक्तियों से आवेदन आमंत्रित किए
भारत सरकार का इस्पात मंत्रालय, प्रचालन, अनुसंधान और विकास , अपशिष्ट प्रबंधन और ऊर्जा संरक्षण सहित धातुकर्म क्षेत्र में उत्कृष्ट योगदान को सम्मानित करने के लिए राष्ट्रीय धातुकर्म पुरस्कार प्रदान करता है। धातु विज्ञानी पुरस्कार -2023 के लिए उद्योग और अनुसंधान एवं शिक्षा जगत के व्यक्तियों से आवेदन आमंत्रित किए जाते हैं।
राष्ट्रीय धातुकर्मी पुरस्कार योजना का उद्देश्य
एनएमए योजना विनिर्माण, अनुसंधान, डिजाइन, शिक्षा, अपशिष्ट-प्रबंधन, ऊर्जा संरक्षण के क्षेत्रों को कवर करते हुए लौह और इस्पात क्षेत्र में काम करने वाले धातुकर्मियों के उत्कृष्ट योगदान और आत्मनिर्भर भारत के उद्देश्यों को अर्जित करने में उनके विशिष्ट योगदान को सम्मानित करती है।
ये पुरस्कार निम्नलिखित चार श्रेणियों में दिए जाएंगे :-
- लाइफटाइम अचीवमेंट पुरस्कार
- राष्ट्रीय धातुकर्मी पुरस्कार
- युवा धातुकर्मी पुरस्कार
क) पर्यावरण
ख) धातु विज्ञान
- लौह एवं इस्पात क्षेत्र में अनुसंधान एवं विकास के लिए पुरस्कार
नामांकन के तरीके
आवेदन 07 अगस्त, 2023 से पोर्टल https://awards.steel.gov.in के माध्यम से केवल ऑनलाइन प्राप्त किए जाएंगे। आवेदन प्राप्त करने की अंतिम तिथि 06/09/2023 शाम 05:00 बजे है।
राष्ट्रीय धातु विज्ञानी पुरस्कारों से संबंधित पात्रता मानदंड और अन्य निबंधन एवं शर्तों के बारे में दिशा-निर्देश ऊपर उल्लिखित वेबसाइट लिंक पर भी उपलब्ध हैं।
यह योजना केवल उन भारतीय नागरिकों के लिए है जिन्होंने उद्योग, अनुसंधान एवं विकास या शिक्षा क्षेत्र में अपने कार्य के माध्यम से भारत में धातु विज्ञान के क्षेत्र में योगदान दिया है। उम्मीदवार की पात्रता पर 01 जनवरी, 2023 से विचार किया जाएगा।
रक्षा मंत्रालय
अभ्यास जपड़ - 2021 का उद्घाटन समारोह
1. पारंपरिक युद्धक्षेत्र परिदृश्य में संयुक्त अभियान चलाने के लिए सैनिकों को प्रशिक्षित करने के उद्देश्य से रूस के निज़नी में 04 सितंबर, 2021 को अभ्यास जपड़ - 2021 शुरू हुआ। इस अभ्यास का उद्देश्य भारत और रूस के बीच लंबे समय से चली आ रही रणनीतिक साझेदारी को मजबूत करना और इस अभ्यास में भाग लेने वाले अन्य सभी देशों के साथ बेहतर समझ और सहयोग को बढ़ाना है।
2. इस अभ्यास का उद्घाटन समारोह 09 सितंबर, 2021 को 10:00 बजे रूस के नोवगोग्राड क्षेत्र में निज़नी के पास मुलिनो ट्रेनिंग ग्राउंड में आयोजित किया गया। इस समारोह की शुरुआत रूसी सेना द्वारा गार्ड ऑफ ऑनर के साथ हुई और इसके बाद इस अभ्यास में भाग लेने वाली टुकड़ियों का मार्च पास्ट हुआ। इस अभ्यास में भाग लेने वाली टुकड़ियों को रूसी संघ के उप रक्षा मंत्री और थल सेनाध्यक्ष जनरल निकोले पंकोव ने संबोधित किया।
3. इस अभ्यास के हिस्से के रूप में आतंकवाद विरोधी और पारंपरिक अभियान, दोनों, से संबंधित महत्वपूर्ण व्याख्यान, कवायद और प्रदर्शन आयोजित किए जायेंगे। इस अभ्यास में भाग लेने वाले सभी देशों की सेनाएं भी विभिन्न क्षेत्रों से जुड़े अपने बहुमूल्य अनुभवों को साझा करेंगी और साथ ही संयुक्त अभियानों के लिए अपनी कवायदों और प्रक्रियाओं को परिष्कृत करेंगी।
4. इस अभ्यास का समापन 16 सितंबर, 2021 को रूसी सशस्त्र बलों द्वारा अपनी शक्ति के प्रदर्शन के साथ होगा। इस अभ्यास के दौरान, इसमें शामिल होने वाली टुकड़ियां विभिन्न खेल और सांस्कृतिक कार्यक्रमों में भी भाग लेंगी।
संघ लोक सेवा आयोग
केन्द्रीय सशस्त्र पुलिस बल  परीक्षा, 2020
केन्द्रीय सशस्त्र पुलिस बल  परीक्षा, 2020 का परिणाम, दिनांक 04.01.2022 के प्रेस नोट द्वारा घोषित किया गया था, जिसमें योग्यताक्रम में 187 उम्मीदवारों की नियुक्ति के लिए अनुशंसा की गई थी।
आयोग ने केन्द्रीय सशस्त्र पुलिस बल  परीक्षा, 2020 के नियम 16  और  के अनुसार अंतिम अनुशंसित उम्मीदवार के नीचे योग्यताक्रम में एक आरक्षित सूची भी तैयार की थी ।
आरक्षित सूची के उम्मीदवारों में से शेष पदों को भरने के लिए आयोग ने एतदद्वारा केन्द्रीय सशस्त्र पुलिस बल  परीक्षा, 2020 के आधार पर निम्नलिखित 23 उम्मीदवारों की अनुशंसा की है, जिनमें सामान्य वर्ग के 10, अ.पि.व. के 10 और आर्थिक रूप से कमजोर वर्ग के 03 उम्मीदवार शामिल हैं। इन उम्मीदवारों की एक सूची संलग्न की गई है। अनुशंसित उम्मीदवारों को गृह मंत्रालय द्वारा सीधे ही सूचित किया जाएगा।
अनुक्रमांक 0508896, 0822183, 2621971, 0506351, 1203757, 1504306, 0205892, 3400929 वाले 08 उम्मीदवारों की उम्मीदवारी अनंतिम है।
इन 23 उम्मीदवारों की एक सूची आयोग की वेबसाइट अर्थात् https://www.upsc.gov.in पर उपलब्ध है।
नतीजे के लिए क्लिक करें:
<><><><><>
SNC/RR
(Visitor Counter : 201
प्रधानमंत्री कार्यालय
प्रधानमंत्री का अपनी उज्बेकिस्तान यात्रा से पहले प्रस्थान वक्तव्य
मैं उज्बेकिस्तान के राष्ट्रपति महामहिम श्री शावकत मिर्जियोयेव के आमंत्रण पर शंघाई सहयोग संगठन  के राष्ट्राध्यक्षों की परिषद की बैठक में भाग लेने के लिए समरकंद का दौरा करूंगा।
एससीओ शिखर सम्मेलन में, मैं सामयिक, क्षेत्रीय एवं अंतरराष्ट्रीय मुद्दों, एससीओ के विस्तार और संगठन के भीतर बहुआयामी एवं पारस्परिक रूप से लाभकारी सहयोग को और गहरा बनाने के बारे में विचारों का आदान-प्रदान करने के लिए उत्सुक हूं। उज़्बेक अध्यक्षता के तहत व्यापार, अर्थव्यवस्था, संस्कृति और पर्यटन के क्षेत्रों में आपसी सहयोग के बारे में कई निर्णय लिए जाने की संभावना है।
मैं समरकंद में राष्ट्रपति मिर्जियोयेव से मिलने के लिए भी उत्सुक हूं। मैं 2018 में उनकी भारत यात्रा को याद करता हूं। उन्होंने 2019 में वाइब्रेंट गुजरात समिट में भी सम्मानित अतिथि के रूप में भाग लिया था। इसके अलावा, मैं शिखर सम्मेलन में भाग लेने वाले कुछ अन्य नेताओं के साथ द्विपक्षीय बैठकें करूंगा।
प्रधानमंत्री कार्यालय
G20 शिखर सम्मेलन, सत्र 1: ‘वैश्विक अर्थव्यवस्था और वैश्विक स्वास्थ्य‘ में प्रधानमंत्री का संबोधन
Excellencies,
कोरोना वैश्विक महामारी से लड़ने के लिए हमने One Earth- One Health का विजन विश्व के सामने रखा है। भविष्य में ऐसे किसी भी संकट से निपटने के लिए, ये विजन विश्व की बहुत बड़ी ताकत बन सकता है।
Excellencies,
फार्मेसी ऑफ द वर्ल्ड की भूमिका निभाते हुए, भारत ने 150 से ज्यादा देशों को दवाइयां पहुंचाई।इसके साथ-साथ हमने वैक्सीन रिसर्च और मैन्यूफैक्चरिंग बढ़ाने में भी अपनी पूरी ताकत लगा दी। बहुत कम समय में, हम भारत में एक बिलियन से अधिक वैक्सीन डोज लगा चुके हैं। दुनिया की one sixth आबादी में संक्रमण को नियंत्रित करके भारत ने विश्व को भी सुरक्षित करने में अपना योगदान दिया है, और virus के further म्यूटेशन की संभावना को भी कम किया है।
Excellencies,
इस महामारी ने पूरी दुनिया को भरोसेमंद सप्लाई चेन की जरूरत के प्रति सतर्क किया है। इस स्थिति में भारत, एक विश्वसनीय मैन्यूफैक्चरिंग हब के तौर पर उभरा है। इसके लिए भारत ने bold economic reforms को नई गति दी है। हमने cost of doing business को बहुत कम किया है और हर स्तर पर Innovation बढ़ाया है।मैं G-20 देशों को आमंत्रित करता हूँ, कि अपनी इकनोमिक रिकवरी और सप्लाई चेन diversification में भारत को अपना भरोसेमंद पार्टनर बनाएं।
Excellencies,
संभवत: जीवन का कोई पहलू ऐसा नहीं है जिसमें कोविड की वजह से Disruptions ना आए हों। ऐसी विकट परिस्थिति में भी भारत के IT-BPO सेक्टर ने एक सेकेंड की भी रुकावट नहीं आने दी, राउंड-द-क्लॉक काम करके पूरे विश्व को सपोर्ट किया। मुझे खुशी होती है, जब मुलाकातों के दौरान आप जैसे नेता, इसकी प्रशंसा करते हैं कि भारत ने किस तरह एक Trusted Partner की भूमिका निभाई है।ये हमारी युवा पीढ़ी को भी नए उत्साह से भरता है।और ये इसलिए हुआ, क्योंकि भारत ने बिना समय गंवाएं, work-from anywhere से जुड़े अभूतपूर्व Reforms किए।
Excellencies,
ग्लोबल फाइनेंसियल आर्किटेक्चर को अधिक ‘fair बनाने के लिए 15 परसेंट, मिनिमम कोर्पोरेट टैक्स Rate, एक महत्वपूर्ण कदम साबित होगा। मैंने खुद 2014 में G-20 की बैठक में इसका सुझाव दिया था। मैं G-20 का आभार व्यक्त करता हूं कि उसने इस दिशा में ठोस प्रगति की है। आर्थिक recovery के लिए अंतर-राष्ट्रीय आवाजाही बढ़ाना आवश्यक है। इसके लिए हमें अलग-अलग देशों के वैक्सीन सर्टिफिकेट्स की परस्पर मान्यता सुनिश्चित करनी ही होगी।
Excellencies,
भारत अपने वैश्विक दायित्वों को लेकर हमेशा गंभीर रहा है। मैं आज जी-20 के इस मंच पर, आप सभी को ये बताना चाहता हूं कि भारत की तैयारी, अगले वर्ष विश्व के लिए 5 billion vaccine doses से भी अधिक के उत्पादन की है। भारत के इस कमिटमेंट से कोरोना के वैश्विक संक्रमण को रोकने में बहुत बड़ी मदद मिलेगी। इसलिए, ये आवश्यक है कि WHO द्वारा भारतीय vaccines को शीघ्र मान्यता दी जाए।
धन्यवाद।
उप राष्ट्रपति सचिवालय
उपराष्ट्रपति ने श्री मनोहर पर्रिकर के निधन पर शोक व्यक्त किया
उपराष्ट्रपति श्री एम. वैंकेया नायडू ने गोवा के मुख्यमंत्री श्री मनोहर पर्रिकर के निधन पर शोक व्यक्त किया है। अपने संदेश में उपराष्ट्रपति ने कहा कि श्री पर्रिकर देश के अत्यंत लोकप्रिय और ईमानदार वरिष्ठ राजनेता थे। वे एक जुझारू और समर्पित व्यक्ति थे, जिन्होंने मूल्यों और सिद्धांतों से परिपूर्ण जीवन जिया।
उपराष्ट्रपति ने कहा, ‘गोवा के मुख्यमंत्री श्री मनोहर पर्रिकर के असामयिक निधन का समाचार सुनकर मुझे अत्यंत पीड़ा हुई है। वे देश के अत्यंत लोकप्रिय और ईमानदार वरिष्ठ राजनेता थे। वे एक जुझारू और समर्पित व्यक्ति थे, जिन्होंने मूल्यों और सिद्धांतों से परिपूर्ण जीवन जिया। राष्ट्र और गोवा ने अपना अत्यंत योगय पुत्र खो दिया है। शोक संतप्त परिवार के प्रति मैं गहरी संवेदना व्यक्त करता हूं और उनकी आत्मा की शांति की प्रार्थना करता हूं।’
स्वास्थ्य एवं परिवार कल्याण मंत्रालय
कोविड-19 टीकाकरण अपडेट - 474वां दिन
भारत का समग्र टीकाकरण कवरेज 189.60 करोड़ से अधिक हुआ
आज शाम 7 बजे तक लगभग 12 लाख टीके की खुराक दी गई
भारत का कोविड -19 टीकाकरण कवरेज आज 189.60 करोड़  से अधिक हो गया है। आज शाम 7 बजे तक लगभग 12 लाख  टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10405433
|
|
दूसरी खुराक
|
|
10020003
|
|
प्रीकॉशन डोज
|
|
4863435
|
|
एफएलडब्ल्यू
|
|
पहली खुराक
|
|
18416246
|
|
दूसरी खुराक
|
|
17545832
|
|
प्रीकॉशन डोज
|
|
7768767
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
29663114
8339269
|
|
आयु वर्ग 15-18 वर्ष
|
|
पहली खुराक
|
|
58581269
|
|
|
|
दूसरी खुराक
|
|
42748355
|
|
आयु वर्ग 18-44 वर्ष
|
|
पहली खुराक
|
|
555906839
|
|
दूसरी खुराक
प्रीकॉशन डोज
|
|
479923015
219348
|
|
आयु वर्ग 45-59 वर्ष
|
|
पहली खुराक
|
|
202960584
|
|
दूसरी खुराक
प्रीकॉशन डोज
|
|
188400250
682686
|
|
60 वर्ष से अधिक
|
|
पहली खुराक
|
|
126895423
|
|
दूसरी खुराक
|
|
117388137
|
|
प्रीकॉशन डोज
|
|
15328424
|
|
कुल दी गई पहली खुराक
|
|
1002828908
|
|
कुल दी गई दूसरी खुराक
|
|
864364861
|
|
प्रीकॉशन डोज
|
|
28862660
|
|
कुल
|
|
1896056429
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 4 मई , 2022 
|
|
एचसीडब्ल्यू
|
|
पहली खुराक
|
|
43
|
|
दूसरी खुराक
|
|
609
|
|
प्रीकॉशन डोज
|
|
12642
|
|
एफएलडब्ल्यू
|
|
पहली खुराक
|
|
79
|
|
दूसरी खुराक
|
|
1158
|
|
प्रीकॉशन डोज
|
|
30665
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
147397
291584
|
|
आयु वर्ग 15-18 वर्ष
|
|
पहली खुराक
|
|
23272
|
|
|
|
दूसरी खुराक
|
|
87923
|
|
आयु वर्ग 18-44 वर्ष
|
|
पहली खुराक
|
|
33304
|
|
दूसरी खुराक
प्रीकॉशन डोज
|
|
319252
12535
|
|
आयु वर्ग 45-59 वर्ष
|
|
पहली खुराक
|
|
6557
|
|
दूसरी खुराक
प्रीकॉशन डोज
|
|
72557
28618
|
|
60 वर्ष से अधिक
|
|
पहली खुराक
|
|
5654
|
|
दूसरी खुराक
|
|
47427
|
|
प्रीकॉशन डोज
|
|
83435
|
|
कुल दी गई पहली खुराक
|
|
216306
|
|
कुल दी गई दूसरी खुराक
|
|
820510
|
|
प्रीकॉशन डोज
|
|
167895
|
|
कुल
|
|
1204711
|
||
|
देश में सबसे कमजोर जनसंख्या समूहों को कोविड-19 से बचाने के लिए एक उपकरण के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
पत्तन, पोत परिवहन और जलमार्ग मंत्रालय
श्री मनसुख मांडविया ने महाराष्ट्र के भउचा धक्का में रोपेक्स सेवा और टर्मिनल का दौरा किया
भउचा धक्का से मांडवा के बीच रोपेक्स सेवा की आज से शुरूआत
लोग अब अपनी कार के साथ रोपेक्स पोत पर यात्रा कर सकते है
केंद्रीय पोत परिवहन राज्य मंत्री  श्री मनसुख मांडविया ने आज महाराष्ट्र के भउचा धक्का में रोपेक्स सेवा का दौरा किया। श्री मांडविया ने रोपेक्स टर्मिनल का भी दौरा किया तथा भउचा धक्का और मांडवा के बीच आज से शुरू हो रहे रोपेक्स सेवा के लिए यात्रियों के लिए निर्मित सुविधाओं का जायजा लिया। श्री मांडविया ने परिवहन के लिए जलमार्ग के उपयोग के महत्व को रेखाकिंत करते हुए कहा कि इससे यात्रा के लिए नए अवसर सामने आए है। यात्रा में समय कम लगेगा और यह स्थानीय अर्थव्यवस्था के लिए उतप्रेरक का काम करेगा।
रोपेक्स सेवा पूर्वी तटवर्ती विकास के अंतर्गत जल परिवहन सेवा परियोजना है। इस सेवा से यात्रा में समय कम लगेगा, वाहन उत्सर्जन में कमी आएगी और सड़क पर ट्रैफिक भी कम होगा। सड़क से मुंबई और मांडवा के बीच की दूरी 110 किलोमीटर है। इस यात्रा में 3 से 4 घंटे का समय लगता है, जबकि जलमार्ग से यह दूरी केवल 18 किलोमीटर है और यात्रा में सिर्फ 1 घंटे का समय लगता है।
वर्तमान में प्रतिवर्ष लगभग 15 लाख यात्री नौका  और मोटरबोट  से गेटवे ऑफ इंडिया से मांडवा की यात्रा करते है। इस मार्ग में यात्रियों की संख्या में तेजी से वृद्धि हुई है। मुंबई पोर्ट ट्रस्ट और महाराष्ट्र मेरीटाइम बोर्ड ने इस जलमार्ग के महत्व को पहचाना और सरकार की सहायता से मुंबई  और मांडवा के बीच रोपेक्स सेवा शुरू करने का निर्णय लिया। मुंबई बोर्ड ट्रस्ट ने 31 करोड़ रूपये की लागत से भउचा धक्का में रोपेक्स जेटी और टर्मिनल सुविधाओं का विकास किया है। महाराष्ट्र मेरीटाइम बोर्ड ने 135 करोड़ रूपए की लागत से मांडवा में ब्रेकवाटर, रोपेक्स जेटी और टर्मिनल सुविधाओं का विकास किया है।
रोपेक्स वेसल एम 2 एम- 1 का निर्माण सिंतबर 2019 में यूनान में किया गया था। इस पोत की गति 14 नॉट है और यह एक तरफ की यात्रा 45 मिनट से 1 घंटे के समय में पूरा कर सकता है। यह पोत एक बार में 1000 यात्रियों और 200 कारों को ले जा सकता है। इस पोत के दोनो तरफ रैंप लगे है, जिससे कारों को आसानी से अंदर बाहर किया जा सकता है। इस प्रकार लोग अब अपनी कारों के साथ रोपेक्स सेवा का आंनद ले सकते है। यह सेवा मानसून में भी संचालित की जायेगी जिससे अलीबाग क्षेत्र के लोगों को लाभ मिलेगा।
रोपेक्स सेवा शुरू हो जाने से मुंबई से अलीबाग/गोवा के बीच सड़क ट्रैफिक में कमी आयेगी। यात्री भी शांतिपूर्ण, नए और समय की बचत करने वाली यात्रा को पसंद करेंगे। इससे ईधन की खपत और वाहन उत्सर्जन में कमी आयेगी। यह कार्बन फुटप्रिंट को कम करने की दिशा में भी एक कदम है।
रक्षा मंत्रालय
94वां सैन्य नर्सिंग सेवा स्थापना दिवस कल मनाया जाएगा
94वां सैन्य नर्सिंग सेवा स्थापना दिवस कल 1 अक्टूबर, 2019 को मनाया जाएगा। इस अवसर पर फ्लोरेंस नाइटएंगल शपथ का पाठन करके नर्सिंग अधिकारी अपने मरीजों की उच्च गुणवत्ता वाली निस्वार्थ सेवा-सुश्रुषा की प्रतिबद्धता दोहराएंगे। अतिरिक्त महानिदेशक  मेजर जनरल जॉयस ग्लेडिस रोश और प्रिंसीपल मेट्रन, आर्मी हॉस्पिटल  मेजर जनरल सोनाली घोषाल कल राष्ट्रीय युद्ध स्मारक पर शहीदों को श्रृद्धांजलि अर्पित करेंगी। स्थापना दिवस के उपलक्ष्य में आर्मी हॉस्पिटल  द्वारा आयोजित समारोह में सेना प्रमुख मुख्य अतिथि होंगे।
एमएनएस सशस्त्र बलों का एकमात्र महिला कोर है। तत्कालीन बंबई में 10 प्रशिक्षित ब्रिटिश नर्सों के पहले आगमन के साथ 28 मार्च, 1888 को यह अस्तित्व में आया था। इसकी स्थापना भारत में सैन्य अस्पतालों में नर्सिंग गतिविधियों के लिए की गई थी। वर्ष 1893 में इसका नाम इंडियन आर्मी नर्सिंग सर्विस  और 1902 में इसका नाम क्वीन एलेक्जांड्रा मिलिट्री नर्सिंग सर्विस  कर दिया गया था। वर्ष 1914 में पहली बार नर्सों को भारत में पंजीकृत किया गया और उन्हें क्यूएएमएनएस से जोड़ा गया था। 1 अक्टूबर, 1926 को भारतीय टुकड़ियों के लिए एक स्थायी नर्सिंग सेवा बनायी गयी और उसे इंडियन मिलिट्री नर्सिंग सर्विस  का नाम दिया गया। 15 सितंबर, 1943 में आईएमएनएस अधिकारी भारतीय सेना के अधिकारी बने और उन्हें कमीशन अधिकारी बनाया गया। संगठन का नेतृत्व सेना मुख्यालय में एडीजीएमएनएस द्वारा किया जाता है, जो मेजर जनरल का पद होता है। इसी तरह कमान स्तर पर इसका नेतृत्व ब्रिगेडियर एमएनएस द्वारा किया जाता है। यह ब्रिगेडियर के पद के बराबर होता है।
पेट्रोलियम एवं प्राकृतिक गैस मंत्रालय
पेट्रोलियम और प्राकृतिक गैस मंत्रालय ने पेट्रोलियम उत्पादों की डीलरशिप / डिस्ट्रीब्यूटरशिप खोलने के लिए कोई विज्ञापन जारी नहीं किया है
पेट्रोलियम और प्राकृतिक गैस मंत्रालय के संज्ञान में आया है कि कुछ अवांच्छित लोगों ने ‘एलपीजी वितरक केन्द्र’ के जरिए पेट्रोलियम और प्राकृतिक गैस मंत्रालय के नाम और लोगों का इस्तेमाल करते हुए पेट्रोलियम उत्पादों की डीलरशिप / डिस्ट्रीब्यूटरशिप खोलने के लिए अनुमोदन पत्र जारी किया है।
इस प्रेस विज्ञप्ति के जरिए यह स्पष्ट किया जाता है कि पेट्रोलियम और प्राकृतिक गैस मंत्रालय, भारत सरकार ने पेट्रोलियम उत्पादों की डीलरशिप / डिस्ट्रीब्यूटरशिप खोलने के लिए कोई विज्ञापन जारी नहीं किया है। आगे और स्पष्ट किया जाता है कि डीलरशिप/डिस्ट्रीब्यूटरशिप नियुक्त/प्रदान करने के विषय में पेट्रोलियम और प्राकृतिक गैस मंत्रालय की कोई भूमिका नहीं होती। तेल विपणन कंपनियां व्यवहार्यता अध्ययन के आधार पर स्थानों की पहचान करती हैं तथा संबंधित चयन दिशा-निर्देशन के अनुसार डीलरों के लिए विज्ञापन जारी करती हैं।
इसलिए आम जनता को सलाह दी जाती है कि वह ऐसे विज्ञापन/अनुमोदन पत्र पर कोई ध्यान न दें।
मंत्रिमण्डल
मंत्रिमंडल ने औषधीय पौधों के क्षेत्र में भारत और पेरू के बीच सहयोग से संबंधित समझौते पर हस्ताक्षर करने को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने राष्ट्रीय औषधीय पादप बोर्ड, आयुष मंत्रालय, भारत सरकार और नेशनल इंस्टीट्यूट ऑफ हेल्थ, स्वास्थ्य मंत्रालय, पेरू के बीच औषधीय पौधों के क्षेत्र में सहयोग से संबंधित समझौते पर हस्ताक्षर करने को मंजूरी दी है।
प्रमुख प्रभावः
दोनों देशों में औषधीय पौधों से संबंधित समृद्ध जैव विविधता और औषधीय पौधों पर आधारित स्वदेशी परम्परागत औषधि प्रणालियों की मौजूदगी पर विचार करते हुए तथा दोनों देशों के बीच मैत्रीपूर्ण एवं सहयोगपूर्ण संबंधों को मान्यता प्रदान करते हुए प्रस्तावित समझौते से दोनों देशों के बीच औषधीय पौधों के क्षेत्र में द्विपक्षीय सहयोग में वृद्धि होगी। यह समझौता दोनों देशों के लिए अत्यंत महत्वपूर्ण साबित होगा। यह समझौता औषधीय पौधों के संबंध में दोनों देशों के बीच सहयोग की संरचित रूपरेखा प्रदान करेगा।
कार्यान्वयन संबंधी कार्यनीति एवं लक्ष्यः
समझौते पर हस्ताक्षर होने के तत्काल बाद दोनों पक्षों के बीच कार्यकलाप आरम्भ हो जाएंगे। दोनों देशों की ओर से उठाए जाने वाले कदम समझौते के कार्यक्षेत्र के अनुरूप होंगे और इस समझौते के प्रचालन में रहने तक जारी रहेंगे।
संबंधित खर्चः
इस समझौते के किसी तरह के अतिरिक्त वित्तीय निहितार्थ नहीं होंगे। अनुसंधान, प्रशिक्षण पाठ्यक्रमों, सम्मेलनों/बैठकों का आयोजन करने के लिए आवश्यक वित्तीय संसाधन राष्ट्रीय औषधीय पादप बोर्ड, आयुष मंत्रालय के लिए मौजूदा आवंटित बजट और मौजूदा आयोजना योजनाओं से प्राप्त किए जाएंगे।
पृष्ठभूमिः
जैव प्रौदयोगिकी के संदर्भ में भारत विश्व के समृद्ध देशों में से एक है तथा अनुमानित तौर पर पौधों की 7000 से अधिक प्रजातियों के लोक परम्परानुसार तथा आयुर्वेद, यूनानी, सिद्ध एवं होम्योपैथी  जैसी परम्परागत औषधियों की प्रमाणित प्रणालियों में औषधीय उपयोग होते रहे हैं। पेरू गणराज्य लेटिन अमेरिकी देशों में से एक है, जो विश्व में जैव विविधता की दृष्टि से भारत के समान ही महत्वपूर्ण हैं। पेरू में भी औषधीय पौधों की समृद्ध जैव विविधता है तथा औषधीय पौधों पर आधारित परम्परागत औषधि प्रणालियां मूल लोगों द्वारा प्रमुख रूप से इस्तेमाल में लाई जाती हैं।
दोनों देशों में औषधीय पौधों की समृद्ध जैव विविधता और स्वदेशी परम्परागत औषधीय प्रणालियों में इन संसाधनों के उपयोग तथा द्विपक्षीय सहयोग को मजबूत बनाने पर विचार करते हुए औषधीय पौधों के क्षेत्र में सहयोग पर प्रस्तावित समझौते की परिकल्पना की गई है।